احمد بن عبد الجبار عطاردی

محدث ابو عمر، احمد بن عبد الجبار بن محمد بن عمیر بن عطارد تمیمی عطاردی الکوفی (پیدائش: 177ھ – وفات: 272ھ)،
کوفہ کے رہنے والے اور حدیث کے مشہور راوی تھے۔ وہ معمّر شیخ تھے۔ ان کی ولادت 177ھ میں ہوئی اور اپنے والد کی خصوصی توجہ سے بچپن ہی میں سماعِ حدیث شروع کر دیا۔ انھوں نے ابو بکر بن عیاش اور ان کے طبقے کے دیگر اکابر محدثین سے روایت کی۔ ان کا انتقال کوفہ میں شعبان 272ھ میں ہوا۔
 روایتِ حدیث 
 جن شیوخ سے روایت کی:
انھوں نے روایت کی:
حفص بن غیاث ٫
عبد اللہ بن إدريس ،
اپنے والد: عبد الجبار بن محمد عطاردی ،
ابو معاویہ محمد بن خازم الضرير (اور ان کے ہاں سے تفسیر بھی)
محمد بن فضيل بن غزوان ،
وكيع بن جراح ،
يونس بن بكير شيبانی (ان کے پاس سے مغازي ابن إسحاق بھی)
ابو بكر بن عياش
اور دیگر ائمہ حدیث
 جنھوں نے ان سے روایت کی:
ان سے حدیث روایت کرنے والوں میں بڑے بڑے محدثین شامل ہیں، جیسے:
امام ابو داود (صاحب السنن)
ابو سہل القطان نحوی
ابو بکر احمد بن ہشام الحصری
ابو بکر احمد بن ہشام انماطي
ابو علی اسماعیل بن محمد صفار
حسین بن اسماعیل محاملی
حمزة بن محمد الدہقان 
 علما کے اقوال 
 جرح و تعدیل 
 عبد الرحمن بن ابی حاتم:
میں نے ان سے روایت لکھی، پھر لوگوں کی زیادہ کلام کی وجہ سے میں نے ان سے روایت کرنا چھوڑ دیا۔
 محمد بن عبد اللہ حضرمی:
وہ جھوٹ بولتا تھا۔
 حاكم نیشاپوری:
محدثین کے نزدیک وہ قوی نہیں تھا اور ابو عباس ابن عقدہ نے اسے ترک کیا۔
 ابو احمد بن عدی:
عراقی علما اس کے ضعف پر متفق ہیں۔
احمد بن محمد بن سعيد (ابن عقدہ) اس سے روایت نہیں کرتا تھا۔
البتہ اس کے بارے میں یہ بھی کہا:
“میں نے اس کے کوئی منکر حدیث نہیں دیکھی، اسے اس لیے ضعیف کہا کہ وہ ان شیوخ سے ملا نہیں جن سے روایت کرتا ہے۔”
 الذہبی کا تبصرہ:
درحقیقت وہ ان سے اس وقت ملا تھا جب اس کی عمر دس بارہ سال تھی۔
 ابو عبیدہ سری بن يحيى نے اسے ثقہ قرار دیا۔
 ابو كريب نے کہا: اس نے ابو بكر بن عیاش سے سماع کیا ہے۔
 دارقطنی:اس میں کوئی حرج نہیں، ابو کریب نے اس کی تعریف کی ہے۔
 مطین حضری:احمد عطاردی جھوٹ بولتا تھا۔
 ذہبی کی وضاحت: اس کا مطلب یہ ہے کہ وہ گفتگو میں غلط بیانی کرتا تھا،
لیکن حدیث میں جھوٹ بولنے کا ثبوت نہیں ملا، نہ وہ منفرد عجیب روایتیں کرتا ہے،
بلکہ اس سے ثابت ہوتا ہے کہ وہ روایت میں صدوق تھا۔ خصوصاً اس نے اپنے والد کے واسطے سے یونس بن بکر کی مغازی کی روایات بیان کی ہیں،
جن کی بنیاد پر خطیب بغدادی نے اس کی تعریف کی اور اسے قوی قرار دیا اور امام بیہقی نے بھی اپنی تصنیفات میں اس سے استدلال کیا ہے۔

 حوالہ جات 

زمرہ:راوی صدوق فیہ ضعف
زمرہ:177ھ کی پیدائشیں
زمرہ:باب حدیث/متعلقہ مضامین
زمرہ:272ھ کی وفیات
زمرہ:راویان حدیث